এ টি এম আজহারুল ইসলাম : আমরা মনে করি আওয়ামী মহাজোট পরিকল্পিতভাবেই ২৮ অক্টোবর নৃশংস ঘটনা ঘটিয়েছিল। এ ঘটনা ঘটিয়ে অবাধ, সুষ্ঠু ও নিরপেক্ষ জাতীয় সংসদ নির্বাচনের পথ রুদ্ধ করে অগণতান্ত্রিক শাসনের পথ সৃষ্টি করাই ছিল তাদের মূল লক্ষ্য। গণতান্ত্রিক পরিবেশ ধ্বংস করে অগণতান্ত্রিক শক্তির সহযোগিতায় ক্ষমতায় আরোহণ করাই ছিল আওয়ামী লীগের লগি-বৈঠার তাণ্ডবের আসল লক্ষ্য। সে দিনের ঘটনা বিশ্লেষণ করে এখন বিনা দ্বিধায়ই বলা যেতে পারে যে, ২৮ অক্টোবরের ঘটনার ফলশ্র“তিই ১/১১ সৃষ্টি হয়েছিল। ঐ ঘটনার ফলেই জে. মইন ও ফখরুদ্দীনের সরকার ক্ষমতায় এসেছিল এবং তারা গোপন সমঝোতার ভিত্তিতে আওয়ামী লীগকে ক্ষমতায় বসিয়ে নিজেরা বিদেশে পাড়ি জমিয়েছে। এ ঘটনার পেছনে আওয়ামী লীগের বিদেশী মুরুব্বিদের হাতও ছিল। আওয়ামী লীগ ক্ষমতায় এসে সেই মুরুব্বিদের স্বার্থই এখন চরিতার্থ করে চলেছে। বাংলাদেশকে একটি তাঁবেদার রাষ্ট্র বানানোই তাদের আসল লক্ষ্য।